== [[Rjurik-ekspeditionen]] og Kamtjatka ==
[[Fil:Wormskjold Kamtjatka.jpg|thumb|En side af det manuskript fra Kamtjatka, som overlevede branden]]
Da han i [[1815]] nåede hjem til København viste der sig en mulighed for at komme med på en verdensomsejling med det [[Rusland|russiske]] ekspeditionsskib ''[[Rjurik-ekspeditionen|Rjurik]]''. Ekspeditionen var finansieret af den tidligere russiske rigskansler, grev [[Nikolaj Petrovitj Rumjantsev|Nikolaj Rumjantsev]] og kaptajn og ekspeditionsleder var [[Otto von Kotzebue]]. Wormskiold kom først med på et afbud, som [[botanik|botanisk]] tegner for den fransk-tyske naturfilosof og digter [[Adelbert von Chamisso]]. Da tegneren [[Louis Choris]] alligevel kom med, fik Wormskiold af [[Nikolaj Petrovitj Rumjantsev|Rumjantsev]] lov at deltage helt uden formelle forpligtelser. Han fik kosten frit, men afholdt selv alle sine omkostninger: Han fik herudover 400 [[rigsbankdaler]] med til at købe naturalier til et kommende naturhistorisk museum. I København påmønstrede desuden en dansk-bengalsk skibskok (navnet i de russiske kilder skrevet [[Safajlo Madejev]]). Allerede tidligt efter afrejsen fra [[København]] opstod der gnidninger mellem Morten Wormskiold og kaptajn [[Otto von Kotzebue|Kotzebue]] og den baltertyske læge og [[zoologi|zoolog]] [[Johann Friedrich von Eschscholtz]]. Stridens kerne var Wormskiolds stilling i forhold til ekspeditionen. Kaptajn [[Otto von Kotzebue|Kotzebue]] bestred hans ret til at gøre videnskabelige observationer uden at resultaterne tilfaldt ekspeditionen. Kernen i denne strid var Wormskiolds [[hydrografi]]ske målinger, som Kotzebue ønskede at få del i. Desuden ønskede Kotzebue ikke, at Wormskiold opkøbte genstande til det danske museum. Efter afrejsen fra [[Concepción]] i [[Chile]] kulminerede striden ved at Kotzebue fratog ham retten til at foretage målinger. Da Rjurik den [[19. juni]] [[1816]] ankom til [[Petropavlovsk-Kamtjatskij|Petropavlovsk]] på [[Kamtjatka]], blev Wormskiold af Kotzebue efterladt her i den stedlige kommandants varetægt.
Historie Videnskab Naturvidenskab